CONVOCATÒRIA DELS PREMIS FUNDACIÓ TRINIDAD ALFONSO PER A ESTUDIANTS ESPORTISTES DE LA UNIVERSITAT D'ALACANT, CURS 2020/21 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/16966)
  + [Valencià](/va/acuerdo/16960)






Selector de idioma

Leer

* [Español](/es/acuerdo/16095)
* [Valencià](/va/acuerdo/16377)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DELS PREMIS FUNDACIÓ TRINIDAD ALFONSO PER A ESTUDIANTS ESPORTISTES DE LA UNIVERSITAT D'ALACANT, CURS 2020/21[Butlletí Oficial Universitat d'Alacant](/ca/Publicacion)
==================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DELS PREMIS FUNDACIÓ TRINIDAD ALFONSO PER A ESTUDIANTS ESPORTISTES DE LA UNIVERSITAT D'ALACANT, CURS 2020/21

Data d'aprovació
:   09/09/2021

Data de publicació
:   13/09/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/16708)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/16864)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/16033)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DELS PREMIS FUNDACIÓ TRINIDAD ALFONSO PER A ESTUDIANTS ESPORTISTES DE LA UNIVERSITAT D'ALACANT, CURS 2020/21&url=https://www.boua.ua.es/va/acuerdo/16247)

**Títol:** CONVOCATÒRIA DELS PREMIS FUNDACIÓ TRINIDAD ALFONSO PER A ESTUDIANTS ESPORTISTES DE LA UNIVERSITAT D'ALACANT, CURS 2020/21

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 9 de setembre de 2021

CONVOCATÒRIA DELS PREMIS FUNDACIÓ TRINIDAD ALFONSO PER A ESTUDIANTS ESPORTISTES DE LA UNIVERSITAT D'ALACANT, CURS 2020/21

Resolució de 9 de setembre de 2021, del Rectorat de la Universitat d'Alacant, per la qual es convoquen els V Premis Fundació Trinidad Alfonso per a estudiants esportistes de la Universitat d'Alacant sobre la base de la signatura del conveni de col·laboració entre les set universitats valencianes de la Comissió Autonòmica d'Esport Universitari (CAEU) i la Fundació Trinidad Alfonso per a la promoció de l'esport universitari.

La Fundació Trinidad Alfonso proposa dos premis, un en modalitat femenina i l'altre en modalitat masculina, dirigits a les persones matriculades durant el curs 2020/2021 en estudis oficials de grau, màster o doctorat en la Universitat d'Alacant i que compaginen aquests estudis amb la pràctica esportiva d'alt nivell.

Aquesta convocatòria es regirà per les següents

BASES

1. Objectiu

Amb la col·laboració i el suport econòmic de la Fundació Trinidad Alfonso, aquesta universitat convoca els premis per a estudiants que compaginen la vida acadèmica amb l'esport de competició.

Els dos premis objecte d'aquesta convocatòria van dirigits al/a la millor estudiant esportista de la Universitat d'Alacant que haja compaginat, amb els millors resultats, l'excel·lència acadèmica i la pràctica esportiva d'alt nivell.

2. Quantia dels premis

Cada premi consistirà en una placa commemorativa i una aportació econòmica de 1.000 €.

El nombre total de premis convocats és de dos: un en modalitat femenina i altre en modalitat masculina.

La Universitat d'Alacant, amb càrrec al centre de despesa del Servei d'Esports, amb classificació orgànica 40.29.3Q.72.02, destinarà a aquesta convocatòria la quantitat de 2.000 €. L'execució d'aquesta dotació serà aplicable a l'exercici 2021.

L'execució d'aquesta dotació està supeditada a la disponibilitat de liquiditat de la Universitat d'Alacant. Aquesta convocatòria s'ajustarà al que disposa la Llei 38/2003, de 17 de novembre, general de subvencions. S'hi aplicaran les retencions de rendes que, si escau, establisca la legislació vigent.

3. Àmbit d'aplicació

Estudiants esportistes amb matrícula en la Universitat d'Alacant en el curs 2020/2021 en estudis oficials de grau, màster o doctorat.

4. Requisits

Per a beneficiar-se del premi, l'esportista ha d'haver estat matriculat/da en la Universitat d'Alacant i haver mantingut aquesta condició al llarg de tot el curs 2020/2021.

Se n'exclouen estudiants visitants, estudiants que es troben en la universitat en virtut de programes d'ajudes o intercanvi i estudiants que no aporten cap mèrit esportiu.

5. Incompatibilitat dels premis

Els premis regulats en aquestes bases són compatibles amb qualsevol altra ajuda destinada al mateix objectiu que puga concedir qualsevol entitat pública o privada, excepte amb els premis Fundació Trinidad Alfonso per a estudiants esportistes de les universitats valencianes titulats/des en el curs 2020/2021.

6. Obligacions de la persona beneficiària del premi:

- Participar en els actes públics de la Fundació Trinidad Alfonso en què siga convocat/da.

- Representar la Universitat d'Alacant en els esdeveniments esportius de màxim nivell universitari internacional, nacional, autonòmic en què siga requerit/da, com també en actes de representació universitària necessaris.

- Aquesta representació i participació serà imprescindible sempre que no coincidisca amb una competició federada de rang semblant que haja sigut presentada en el programa oficial de competició, o que no hi haja problemes de salut o lesió certificats per la persona facultativa corresponent.

- Haver mantingut, al llarg de tot el curs 2020/2021, la condició d'estudiant i esportista de la Universitat d'Alacant.

- Qualsevol altra obligació assenyalada en l'article 14 de la Llei 38/2003, de 17 de novembre, general de subvencions.

7. Termini de presentació de sol·licituds i documentació

El termini de presentació de sol·licituds començarà després de la publicació de l'extracte d'aquesta convocatòria en el DOGV el dia 27/09/2021 i acabarà el 15/10/2021.

La convocatòria es publicarà en el Butlletí Oficial de la Universitat d'Alacant (BOUA) amb caràcter informatiu, prèviament a la publicació de l'extracte en el Diari Oficial de la Generalitat Valenciana (DOGV).

La sol·licitud signada, amb la documentació exigida, s'haurà de presentar a través de la [seu electrònica](https://seuelectronica.ua.es/) de la Universitat d'Alacant (o en UACloud >> eAdministració) mitjançant el tràmit Instància genèrica, que estarà dirigida a la vicerectora de Cultura, Esport i Extensió Universitària.

Documentació que cal presentar-hi:

- Sol·licitud formalitzada degudament, d'acord amb el model que hi ha en la pàgina web

<https://competicio.ua.es/va/ajudes/premis-fundacio-trinidad-alfonso.html>

- Documentació acreditativa dels mèrits esportius detallats en la base 8a mitjançant certificat de la federació autonòmica o espanyola, segons corresponga, en què s'especifique el nom i el tipus de competició, el lloc, la data i el resultat obtingut. Queden exclosos de la presentació documental els mèrits esportius referits al Campionat d'Espanya Universitari (CEU) i al Campionat Autonòmic d'Esport Universitari (CAEU) perquè ja consten en els arxius del Servei d'Esports.

La persona sol·licitant autoritzarà la Comissió d'Avaluació per a accedir a la informació de què disposa la Universitat d'Alacant referida a la seua matrícula i expedient acadèmic del curs 2020/2021.

8. Criteris de valoració

Mitjana consensuada: 45% (rendiment esportiu en competició) 55% (rendiment acadèmic) en el curs acadèmic 2020/2021, entès des de l'1 de setembre del 2020 fins al 31 d'agost del 2021.

a) Rendiment esportiu en competició (sobre un màxim total del 45%)

Excepcionalment, en aquelles modalitats esportives que a conseqüència de la COVID-19 s'hagen suspès les competicions en el període 2020/2021, s'ampliarà el període i es tindrà en compte la temporada 2019/2020, és a dir, des de l'1 de setembre del 2019 fins al 31 d'agost del 2021, només en aquells apartats en què no hi ha hagut competició en el 2020/2021.

a.1 Campionat internacional de caràcter oficial (olimpíada, universíada, europeus EUSA, mundial, mundial FISU, etc.): màxim 15 punts, d'acord amb els resultats obtinguts detallats segons el barem següent:

a.1.1 Olimpíada/Universíada

1r - 3r / 1a - 3a (15 punts)

4t - 8è / 4a - 8a (14 punts)

9è / 9a o menor (13 punts)

a.1.2. Campionat del Món/Mundial FISU

1r - 3r / 1a - 3a (10 punts)

4t - 8è / 4a - 8a (9 punts)

9è / 9a o menor (8 punts)

a.1.3 Campionat d'Europa/europeu EUSA

1r - 3r / 1a - 3a (6 punts)

4t - 8è / 4a - 8a (5 punts)

9è / 9a o menor (4 punts)

a.2 Campionat nacional (Campionat d'Espanya, CEU, etc.): màxim 15 punts

a.2.1 Campionat d'Espanya/CEU

1r - 3r / 1a - 3a (15 punts)

4t - 8è / 4a - 8a (10 punts)

9è / 9a o menor (5 punts)

a.3 Campionat autonòmic (Autonòmic, CAEU, etc.): màxim 15 punts

a.3.1 Campionat autonòmic/CAEU

1r / 1a (15 punts)

2n / 2a (14 punts)

3r / 3a (13 punts)

4t / 4a (12 punts)

5è / 5a (11 punts)

6è / 6a (10 punts)

7è / 7a (9 punts)

8è / 8a (8 punts)

9è / 9a (7 punts)

10è / 10a (6 punts)

Menor (5 punts)

MÀXIM 45 punts = 45%

b) Rendiment acadèmic (sobre un màxim del 55%)

- Estudis de grau (màxim 55 punts)

- Titulacions oficials de màster o doctorat (màxim 40 punts)

Només es tindrà en compte la nota mitjana de l'expedient corresponent al curs 2020/2021.

Caldrà acreditar un mínim d'un 20% d'assignatures superades.

La mitjana aritmètica ponderada es calcularà sobre 4:

MH (4)

Excel·lent (3)

Notable (2)

Aprovat / Apte (1)

Suspès / NP (0)

Cada nota de l'assignatura es multiplicarà per la quantitat de crèdits cursats i superats per a calcular la mitjana ponderada.

En cas d'empat entre dos/dues o més aspirants al premi, la Comissió de Valoració tindrà en consideració l'expedient acadèmic per a determinar la persona beneficiària del premi. En cas de persistir l'empat, es tindran en consideració altres mèrits addicionals que indiquen l'excel·lència acadèmica, com ara haver obtingut un nombre superior de matrícules d'honor, haver cursat estades a l'estranger, pràctiques externes, etc.

9. Comissió de Valoració

La comissió que ha de valorar les sol·licituds presentades aplicant el barem recollit en la base 8 estarà formada per un membre de la Fundació Trinidad Alfonso i dos membres representants de la Universitat d'Alacant. La composició serà feta pública abans de ser constituïda.

Una vegada reunida a aquest efecte, la Comissió proposarà al mes de novembre l'estudiant esportista masculí i l'estudiant esportista femenina que mereixen el premi, o la declaració del premi desert.

La presentació del premiat i de la premiada es farà en l'acte públic determinat per la Fundació Trinidad Alfonso en el primer quadrimestre del 2022.

10. Relació de persones admeses i excloses

Una vegada conclòs el termini de presentació de sol·licituds, la Universitat d'Alacant publicarà, en els llocs indicats en la base 17, la relació provisional de persones admeses i excloses, amb indicació de les causes de l'exclusió.

Hi haurà 5 dies hàbils comptadors des de l'endemà d'aquesta publicació per a esmenar els motius d'exclusió per mitjà de la presentació de la documentació necessària en la seu electrònica de la Universitat d'Alacant, dirigida a la vicerectora de Cultura, Esport i Extensió Universitària. En cas de no presentar la documentació en el termini indicat, les persones sol·licitants quedaran excloses de la convocatòria.

La relació definitiva de persones admeses i excloses en el procediment serà publicada en els mitjans consignats en la base 17 d'aquesta convocatòria.

11. Resolució de la convocatòria

Una vegada feta la valoració dels mèrits, la Comissió de Valoració publicarà les puntuacions provisionals obtingudes perquè en el termini de 5 dies hàbils les persones concursants presenten les al·legacions que consideren oportunes.

Posteriorment, l'òrgan competent dictarà la resolució final de la concessió dels premis.

D'acord amb allò que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la resolució d'aquesta convocatòria i, per tant, l'autorització de la despesa se subordina a l'aportació dels 2.000 € per part de la Fundació Trinidad Alfonso per a l'any 2021, i a la posterior consignació en el pressupost de la Universitat d'Alacant; està prevista l'existència de crèdit adequat i suficient.

Les resolucions de valoració i concessió es publicaran en els mitjans que s'estableixen en la base 17 d'aquesta convocatòria.

12. Lliurament dels premis

Els dos premis econòmics s'abonaran al mes de desembre del 2021, en un únic pagament per premi, mitjançant transferència als comptes bancaris designats per les persones premiades.

Les persones que resulten premiades hauran d'aportar:

- Imprès [Fitxer de tercers](https://sgeyc.ua.es/es/gestion-economica/documentos/formulario-fichero-terceros-persona-fisica-espanol-valenciano.pdf) de la Universitat d'Alacant emplenat.

- Documentació que acredite la titularitat del compte bancari espanyol i que continga l'IBAN complet, on s'ingressarà el premi econòmic.

- Documentació que acredite les dades personals i fiscals (DNI o NIE).

13. Pèrdua del premi

L'incompliment de les obligacions establides en la base 6 comportarà la pèrdua del premi.

14. Legislació i règim jurídic aplicable

Aquests premis es regiran per allò que estableix aquesta convocatòria, pels preceptes de la Llei 38/2003, de 17 de novembre, general de subvencions, i de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i qualsevol altra normativa d'aplicació general.

15. Acceptació de les bases

La presentació de la sol·licitud per a participar en el procés selectiu implica l'acceptació d'aquestes bases íntegrament.

16. Informació

Per a qualsevol informació, les persones interessades poden dirigir-se al Servei d'Esports de la Universitat d'Alacant, C/ Alacant, s/n, 03401, Sant Vicent del Raspeig (l'Alacantí). Telèfon: 757 63 45 48. A/e: [gnr.nhnrhq@ab.re](mailto:bgp.oowbdb@qa.ur).

17. Notificacions

Atès el principi de transparència que recull la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les seues dades d'aplicació es realitzaran en la direcció web que s'indica a continuació, les quals substitueixen la notificació a les persones interessades i produeixen els mateixos efectes:

<https://competicio.ua.es/va/ajudes/premis-fundacio-trinidad-alfonso.html>

18. Protecció de dades de caràcter personal

De conformitat amb el que estableix la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en la convocatòria.

En el marc dels tractaments esmentats, les dades no podran ser cedides, excepte obligació legal.

Les persones que participen en aquesta convocatòria poden exercir els seus drets pel que fa al tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant o bé a través de la [seu electrònica](https://seuelectronica.ua.es).

La informació addicional i detallada sobre protecció de dades, els drets i la política de privacitat de la Universitat d'Alacant es pot consultar en l'enllaç

<https://seuelectronica.ua.es/va/privadesa.html>

19. Recursos

Contra aquesta convocatòria, les seues bases i tots els actes administratius que se'n deriven, que esgoten la via administrativa, es pot interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptadors des de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la llei Orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador des de l'endemà de la publicació de la present, davant la rectora, de conformitat amb el que disposen els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

Davant de les actuacions definitives de la Comissió de Valoració es podrà interposar el recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions d'aquesta. El recurs es podrà interposar davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 122 de la Llei 39/2015, no es podrà presentar recurs contra els actes de tràmit, llevat que decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la seua consideració en la resolució que pose fi al procediment.

Sant Vicent del Raspeig, 9 de setembre de 2021

La rectora

PD de signatura, la vicerectora de Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03176 Sant Vicent del Raspeig - Alacant  
 Tel. 36 861 8181 - Fax 26 368 8774](https://www.google.es/maps/@01.466546,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12282&trk=tyah&trkInfo=tarId%1U6972511843818%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)